open-index/open-wikipedia-markdown huggingface dataset:
ה'כ"ח

## אירועים
* י"א בתשרי – הרמב"ן עוזב את ירושלים בדרכו לחברון
## נולדו

## נפטרו

## לוח שנה

### מאפייני לוח השנה
ה'כ"ז

לדעת רוב הראשונים זוהי שנת היובל.
## אירועים
* כ' בתמוז – מספר יהודים נהרגו על קידוש השם ב"גזרת פפורצהיים", בעקבות עלילת דם. חלקם שחטו את עצמם.
* ט' באלול – הרמב"ן הגיע לירושלים ומצא בה שתי משפחות יהודיות בלבד. לקראת הימים הנוראים הוא יוזם הקמת בית כנסת

## נולדו

## נפטרו

## לוח שנה

### מאפייני לוח השנה

## הערות שוליים
ה'כ"ה

## אירועים
* ט"ו בניסן – פרעות ביהודי קובלנץ, בשל עלילת דם.
* י"ט באלול – שרפה גדולה פורצת בבית הכנסת של יהדות רומא, ומכלה כעשרים ספרי תורה.

## נולדו

## נפטרו
* כ"ב בכסלו – רבי אברהם הגר הועלה על המוקד על קידוש השם

## לוח שנה

### מאפייני לוח השנה
ה'כ"ד

## אירועים

## נולדו

## נפטרו
* כ"א בתשרי – רבי יחיאל בן אורי, פוסק הלכה ומקובל מחסידי אשכנז. אביו של הרא"ש.  (נולד בד'תתק"ע)

## לוח שנה

### מאפייני לוח השנה
ה'כ"ג

## אירועים
* ויכוח ברצלונה ויכוח בענייני תאולוגיה בין הרמב"ן להגמונים הנוצריים  .

## נולדו

## נפטרו
רבי עובדיה מימוני

## לוח שנה

### מאפייני לוח השנה
ה'ט"ו

## אירועים
* עלילת דם בלינקולן (אנגליה), גופת ילד מתגלה בבאר בחצר של יהודי ,18 יהודים נתלים מיד לאחר משפט בזק .

## נולדו

## נפטרו

## לוח שנה

### מאפייני לוח השנה
ה'י"ג

## אירועים
* ט' באב – מינדאוגאס מוכתר למלך ליטא.
* כ"ה בניסן הפעם הראשונה שברכת החמה חלה בתאריך זה

## נולדו
* מתילדה מהבסבורג
* סטפאן אורוש השני מילוטין
## נפטרו
* כ"ג בכסלו – בלנקה, נסיכת קסטיליה, אשתו של לואי השמיני ואמו של לואי התשיעי.
* י"ד באב – קלרה מאסיזי
## לוח שנה

### מאפייני לוח השנה
ה'י'

## אירועים
* רבי משה מקוצי מפרסם את ספרו, ספר מצוות גדול (סמ"ג).

## נולדו
* מנחם רקנאטי, מקובל ופוסק איטלקי.
* הריטב"א, מגדולי ראשוני ספרד.
## נפטרו
* רבי יצחק מווינה, מחבר הספר אור זרוע.

## לוח שנה

### מאפייני לוח השנה
ה'ז'

## אירועים
* האפיפיור אינוקנטיוס הרביעי הוציא צו נגד עלילות הדם.

## נולדו

## נפטרו

## לוח שנה

### מאפייני לוח השנה
ה'ה'

## אירועים
י"ג בחשוון – הממלוכים מביסים את ממלכת ירושלים ואת בני בריתה בקרב הירביה.
## נולדו
ה' בניסן – פיליפ השלישי מלך צרפת 
## נפטרו

## לוח שנה

### מאפייני לוח השנה
ה'א'

## אירועים
* המונגולים פולשים לברסלאו שבגרמניה, מה שגורם להתעוררות משיחית ביהדות גרמניה שנכזבה לבסוף.
* י"ג בסיוון – פרעות ביהודי פרנקפורט, שבהן נרצחו 59 יהודים.
## נולדו
## נפטרו
## לוח שנה

### מאפייני לוח השנה
ה' אלפים

## אירועים
* ד' באלול – משפט פריז, בדבר אשמתם של היהודים על הכתוב בתלמוד.
* היה רעש ורעידת אדמה במדינת בורגונדא (חבל ארץ בצרפת) ומתו אנשים רבים.

## נולדו

## נפטרו

## לוח שנה

### מאפייני לוח השנה
ד'תתקצ"ה

## אירועים
* י'–י"ב בשבט – פוגרום ביהודי לאודה  ובישופסהיים , בעקבות עלילת דם, לאחר שהוחרבו ונבזזו בתי היהודים, הוצאו לפועל בשני הימים הבאים גזרי דין עממיים לשמונה מראשי הקהילות, שהוצאו להורג לאחר עינויים.

## נולדו

## נפטרו
* רד"ק (רבי דוד קמחי), מגדולי פרשנות הפשט למקרא, חי בפרובאנס

## לוח שנה

### מאפייני לוח השנה
ד'תתקצ"ח

## אירועים
## נולדו
## נפטרו
* י"ח בכסלו – רבי אברהם בן הרמב"ם, פרשן תורת אביו הרמב"ם, הוגה דעות, נגיד יהודי מצרים ומנהיג זרם חסידי מצרים. (נולד בד'תתקמ"ו)

## לוח שנה

### מאפייני לוח השנה
ה'ג'

## אירועים
* י"ז באב – בעקבות עלילת דם נרצחו בקיצינגן  אחד עשר יהודים. גופותיהם הושארו תלויות ערומות במשך שבועיים עד שהותרה קבורתם בוירצבורג.

## נולדו

## נפטרו

## לוח שנה

### מאפייני לוח השנה
ה'ד'

## אירועים
*ט' בתמוז – שריפת התלמוד הגדולה בפריז

## נולדו

## נפטרו
* י"ח בניסן – רבי מאיר הלוי אבולעפיה (הרמ"ה), מפרשני התלמוד בספרד, מקובל, חוקר המסורה ופוסק הלכה. נודע כמתנגד חריף להשקפתו של הרמב"ם.

## לוח שנה

### מאפייני לוח השנה
ד'תתקצ"ו

## אירועים
* חשוון – עלילת דם בוולפסהאגן , שבפרעות שבעקבותיה נרצחו שמונה עשר מיהודי הכפר.
* י"ז בטבת – פרעות ביהודי פולדא שבגרמניה, בעקבות עלילת דם, שגבו את חייהם של כשלושים יהודים. יום הגזירות נקבע כתענית ציבור בכמה קהילות. לאחר מכן הובאו הדברים לפני פרידריך השני, קיסר האימפריה הרומית הקדושה שישב בהאגנאו, וזה זיכה את היהודים וקבע שהעלילה היא שקר.
* כ' באדר – פרעות ביהודי נרבונה שבפרובאנס, בעקבות עלילת דם. מושל העיר הגן על היהודים מהפרעות, והיום נקבע כפורים שני.

## נולדו
## נפטרו
* ראש השנה – חנה, אלמנתו של רבי יהונתן בן יצחק מוירצבורג

## לוח שנה

### מאפייני לוח השנה
יוסף חריש

**יוסף חריש** (15 בספטמבר 1923 – 6 בנובמבר 2013) היה היועץ המשפטי השמיני לממשלה, שופט וסגן נשיא בית המשפט המחוזי בתל אביב.

## ביוגרפיה
יוסף חריש נולד בירושלים למשפחה דתית, גדל בשכונת רחביה ולמד בישיבת תפארת צבי. לאחר שיצא בשאלה עבר ללמוד בגימנסיה העברית רחביה. התנדב לארגון ההגנה ושירת בצבא הבריטי במלחמת העולם השנייה. במהלך "השבת השחורה" נעצר על ידי הבריטים ונאסר יחד עם חברי הגנה נוספים במחנה המעצר בלטרון. הוא ישב שם במשך חצי שנה. במלחמת העצמאות היה קצין וסייע להקמת חיל השלישות.

בתקופת הצנע שימש כעוזרו האישי של דב יוסף, שר האספקה והקיצוב, ובמקביל למד משפטים לתואר הראשון ושני אוניברסיטה העברית. במרץ 1954 קיבל רישיון לעריכת דין בישראל במחזור הראשון של הפקולטה למשפטים. לאחר מכן הצטרף לפרקליטות המדינה.
בשנת 1958, בגיל 35, מונה לשופט בבית משפט השלום. ב-1969 התמנה כשופט בבית המשפט המחוזי בתל אביב, בו הגיע לדרגת סגן נשיא בשנת 1984.

באפריל 1986 פרש לגמלאות. בחודש יוני, בעקבות פרשת קו 300, שבעקבותיה הוחלט לממש את הודעת ההתפטרות של היועץ המשפטי לממשלה יצחק זמיר מחודש פברואר, מונה חריש במקומו.

במסגרת תפקידו קבע מספר הנחיות במסגרת "הנחיות היועץ המשפטי לממשלה":
* העמדה לדין של חיילים בעבירות של התעללות בערבים, במהלך האינתיפאדה הראשונה
* חובת עמידה בקריטריונים בתמיכות ממשלתיות - ביטול "הכספים הייחודיים"
* איסור מינויים פוליטיים בשירות הציבורי - קשר פוליטי כשלעצמו אינו כישור ראוי לקבלת משרה בשירות הציבורי.
* הליך השימוע בטרם הגשת כתב אישום.

נושאים בולטים שבהם טיפל במהלך כהונתו:
* המשך הטיפול בפרשת קו 300 - חריש התעקש על חקירה משטרתית, דבר שהביא לחנינות שהעניק הנשיא חיים הרצוג. טיפולו ההססני בפרשה ספג ביקורת חריפה, ועמד בניגוד לעמדה התקיפה של קודמו. הקלון שליווה את המהלך הזה לא עזב את חריש למשך כל תקופת כהונתו.
* פרשת ויסות מניות הבנקים - חריש קבע שאין מרמה בפעולת מנהלי הבנקים ואין להגיש כתבי אישום. בג"ץ התערב בהחלטתו באופן חריג, והנחה אותו להגיש כתבי אישום; המשפט הסתיים בהרשעת מרבית הנאשמים.
* פרשת עיזאת נאפסו - עדויות השקר במשפטים ביטחוניים בבתי דין צבאיים
*פרשת ויליאם נקש - הסגרת העבריין ויליאם נקש לצרפת
* הגשת כתב אישום בפרשת אריה דרעי
* פרשת גירוש פעילי החמאס ללבנון - חריש כתב חוות דעת שהתירה את גירושם.
* משפטו של ג'ון דמיאניוק.

כיהן בתפקידו כיועץ המשפטי לממשלה עד 1 בנובמבר 1993.

חריש היה נשוי פעמיים ונולדו לו ארבעה ילדים, בהם מנכ"ל עמותת "לשובע", גיל-עד חריש. התגורר בשכונת רמת אביב שבתל אביב.

נפטר ב-6 בנובמבר 2013 ונטמן בהר המנוחות בירושלים.

## לקריאה נוספת
* משה גורלי, **עניין לציבור: יוסף חריש – איש של צדק**, ידיעות ספרים, 2021.
* דינה זילבר, **בשם החוק: היועץ המשפטי לממשלה והפרשות שטלטלו את המדינה**, פרק 10, הוצאת דביר, 2012.

## קישורים חיצוניים
* 
* 
* 

## הערות שוליים

קטגוריה:היועצים המשפטיים לממשלה
קטגוריה:אנשי היישוב ילידי הארץ
קטגוריה:בוגרי האוניברסיטה העברית בירושלים: משפטים
קטגוריה:מתנדבי היישוב לצבא הבריטי
קטגוריה:ישראלים במלחמת העצמאות
קטגוריה:שופטי בית המשפט המחוזי בתל אביב
קטגוריה:שופטי בתי משפט השלום
קטגוריה:יהודים הקבורים בהר המנוחות
קטגוריה:בוגרי ישיבת תפארת צבי
קטגוריה:יוצאים בשאלה
קטגוריה:עצורי השבת השחורה
קטגוריה:ישראלים שנולדו ב-1923
קטגוריה:ישראלים שנפטרו ב-2013
שלומי אמוני ישראל

**שלומי אמוני ישראל** או בשמה המוכר יותר **שלומי אמונים** היא סיעה פנים מפלגתית בתוך מפלגת אגודת ישראל. הסיעה פעילה לפרקים כמפלגה נפרדת ב.

"שלומי אמונים" הוקמה על ידי מנחם פרוש, לקראת הבחירות הפנימיות שנערכו באגודת ישראל בשנת תשל"ו - 1976. הסיעה נועדה לייצג את הירושלמים בני היישוב הישן וחלק מן הליטאים בתוך המסגרת המפלגתית של אגודת ישראל. שמה של הסיעה נגזר מן הפסוק: "אָנֹכִי שְׁלֻמֵי אֱמוּנֵי יִשְׂרָאֵל" (), כשהשם "שלומי אמוני ישראל" שימש את סניף אגודת ישראל בפולין למן הקמתו בשנת 1918.

באותן בחירות פנימיות זכתה הסיעה במקום השני במישור הארצי, עם 24.88% מקולות המצביעים. במישור המקומי זכתה הסיעה ברוב קולות הבוחרים במחוז ירושלים של התנועה, וקיבלה את השליטה בסניף זה.

במשך השנים שינתה "שלומי אמונים" את צביונה הירושלמי, היות שחלק גדול מחבריה אשר השתייכו לקהילות הפרושים-הליטאים, עזבו את אגודת ישראל בתשמ"ט - 1988, ועברו למפלגת דגל התורה. הסיעה החלה לייצג את הקהילות החסידיות הקטנות שלא היו מיוצגות על ידי הנציגים הפוליטיים של החסידויות הגדולות גור, ויז'ניץ ובלז. בין החסידויות הקשורות בסיעה: צאנז, קרלין-סטולין, ברסלב, חסידות ערלוי, סערט-ויז'ניץ, ביאלא ובוסטון, כמו גם קהילת מתמידים. מלבד מנחם פרוש, כיהנו במהלך השנים כחברי כנסת מטעם הסיעה גם בנו מאיר פרוש ויהושע פולק.

בבחירות למועצת אלעד שנערכו באלול תשס"ד (ספטמבר 2004), התמודדו נציגי הסיעה לראשונה באופן עצמאי שלא במסגרת אגודת ישראל, והשיגו 2 מושבים במועצה המקומית.

בבחירות למועצת ביתר עילית שנערכו בחשוון תשס"ח (אוקטובר 2007), התמודדו נציגי הסיעה ברשימה משותפת עם ש"ס, ונציגם מאיר רובינשטיין נבחר לראשות העיר, במועצת העירייה קבלה הסיעה 5 מושבים מתוך 9 בהם זכתה הרשימה המשותפת. לכך התוסף מושב שישי של ראש העיר שרץ למועצה ברשימה נפרדת. מצד שני איבדה הסיעה את תמיכתה של חצר גדולה שהלכה עמה כברת דרך – חסידות בויאן, שרצה במפלגה למועצת העיר בנפרד ואף זכתה בשני מושבים. בבחירות 2008 נכשל מאיר פרוש במירוץ על ראשות עיריית ירושלים. בבחירות 2013, זכו נציגי הסיעה בראשות עיריית ביתר עילית (רובינשטיין) ואלעד (ישראל פרוש). כמו כן, הסיעה התמודדה בנפרד בבית שמש.

נציגי הסיעה נבחרו גם לחברי מועצה בירושלים, בני ברק, בית שמש, מודיעין עילית, אלעד, פתח תקווה, עמנואל וגבעת זאב.

## קישורים חיצוניים
* 

## הערות שוליים

קטגוריה:מפלגות חרדיות מקומיות בישראל
קטגוריה:אגודת ישראל
קטגוריה:מפלגות שהוקמו ב-1976
חנניה בן ישועה

רבי **חנניה בן ישועה** היה מגדולי חכמי תימן הראשונים. כפי הנראה חי במאה ה-13 כיוון שהוא מזכיר את הרמב"ם בין החכמים שכבר נפטרו. מכונה גם בשם "חנניה בן ישוע".

הוא כתב חיבור מקיף על מסכת חולין ועל הלכות שחיטה ומאכלות אסורות במשנה תורה לרמב"ם. פירושו (בערבית הוא נקרא שׂרח) נכתב בערבית ומסודר בצורה של שאלה ותשובה. הספר מחולק לשני חלקים: החלק הראשון שהוא פירוש על התלמוד (מסכת חולין) כולל הקדמות בפרשנות סוגיות התלמוד למסכת חולין בדיני בעלי החיים הכשרים. החלק השני הוא פירוש על הלכות הרמב"ם הנ"ל, וכן פירוש מבואות. מבין מקורותיו (מלבד המקרא, התלמוד והרמב"ם) נמנים גם הערוך וחיבורי הגאונים שתורתם שרדה רק בתימן. את רב אשי מחבר התלמוד הוא מכנה בתואר "סיידנא (=אדוננו) רב אשי". ישנה חשיבות רבה בנוסחאות התלמוד שלו שכן ידועים יהודי תימן בדיוק גרסאותיהם. הרב חנניה בן ישועה נמנה עם ראשוני בעלי אלשרח בתימן.

מתוך הקדמתו לפירושיו: "המטרה הכללית בספר זה לבאר בו ענייני הלכות שחיטה לאחר שנזכיר את הכללים המפורסמים ועליהם מיוסדים מה שכתב רב אשי, בלשון ערבית. ואין מנוס מלהעלות דבריו עליו השלום... וקבעתי פרקיו ארבעה עשר... וקיבצתי לך הכל ואפילו ספק ספק נבילה למען יהיה זה ברור לך... אמר התלמיד הקל חנניה בר' ישעיה רי"ת (=רוח ה' תניחנו)... לא ראיתי ללמדך אלא במה שחיבר הגאון הגדול הזה ר' משה בר' מימון ז"ל... אך אבאר בכל הלכה עניינים והלכות בתלמוד שלא הזכירם רבנו משה"...

## מקורות
*יהודה רצהבי, "תורתן של בני תימן" עמודים קע"א- קע"ב
*משה גברא, "אנציקלופדיה לחכמי תימן" עמוד 170.

קטגוריה:ראשוני תימן
קטגוריה:פרשני התלמוד
קטגוריה:נושאי כלים של רמב"ם
קטגוריה:יהודים במאה ה-13
1800 במוזיקה

## אירועים
* 16 בספטמבר – פרנסואה-אדריאן בואלדייה זוכה בהצלחה עם האופרה "הכליף מבגדד".

## אופרה
## מוזיקה קלאסית
## נולדו
* 14 בינואר – לודוויג פון קכל, היה מוזיקולוג, סופר, מלחין, בוטניקאי ומוציא לאור (נפטר ב-1877)
* 4 בנובמבר – אדוארד ברנדלר, מלחין

## נפטרו
* 7 במאי – ניקולו פיצ'יני, מלחין (נולד ב-1728)
* 26 בספטמבר – ויליאם בילינגס, מלחין (נולד ב-1746)

## קישורים חיצוניים
כלקידיקי

שמאל|ממוזער|250px|מפת כלקידיקי

**כלקידיקי** (ביוונית: **Χαλκιδική**, ביוונית עתיקה נהגה **כַלקִידִיקֵה**; בלטינית: **Chalcidice**) הוא חצי אי בצפון יוון המשתרע על שטח של 2,918 קמ"ר מזרחית לסלוניקי השוכנת בחלקה בתחומו. מבחינה מנהלית שייך רובו של חצי האי ליחידה האזורית כלקידיקי של מחוז מרכז מקדוניה, ואילו חלקו הדרום מזרחי שייך למדינה האוטונומית הנזירית של הר אתוס, ששטחה 335.63 קמ"ר.

אריסטו נולד בכלקידיקי בשנת 384 לפנה"ס.

## גאוגרפיה
כלקידיקי נפרד ממקדוניה במצר יבשה שבו שני אגמים קטנים, והוא בולט אל תוך חלקו הצפון־מערבי של הים האגאי. בצידו המזרחי גובל חצי האי במפרץ סטרימונאס (Στρυμονικός κόλπος) ובצידו המערבי במפרץ התרמאי (Θερμαϊκός Κόλπος). לכלקידיקי צורה אופיינית הנראית כאגרוף המהווה את חלקו המרכזי ואשר לו שלושה חצאי איים משניים הנראים כאצבעות השלוחות לכיוון דרום־מזרח אל תוך הים האגאי. שלושת חצאי האיים המשניים הם אתוס (Άθως) במזרח, סיתוניה (Σιθωνία) בתווך וקסנדרה (Κασσάνδρα) במערב. אחרים השוו את צורתו לקילשונו של פוסידון או לכף רגל.

בין סיתוניה לקסנדרה שוכן המפרץ הטורוני (Τορωναίος Κόλπος; או מפרץ קסנדרה), ואילו בין סיתוניה לחצי האי אתוס – מפרץ סינגיטיקוֹס (Σιγγιτικός κόλπος; או מפרץ אַיוֹן אורוס, דהיינו מפרץ ההר הקדוש).

חלקו המרכזי של חצי האי הוא הררי ומישור נרחב יחסית משתרע בצידו המערבי ומשמש לחקלאות. במרכזו של אזור זה מתנשא הר חולומונטס לגובה של 1,165 מטר, והוא ההר השני בגובהו בחצי האי כולו.

חצי האי אתוס הוא הזרוע המזרחית מבין השלוש ומהווה ברובו מדינה נזירית אוטונומית. אורכו 60 ק"מ, רוחבו בין 7 ל־12 ק"מ ושטחו כ־390 קמ"ר. הר אתוס עצמו מתנשא לגובה של 2,033 מטר בקצהו הדרומי של חצי האי והוא ההר הגבוה בכלקידיקי. מורדותיו של ההר יורדים בתלילות אל הים האגאי משלושת כיווניו. בצידו הצפוני משתפל ההר באופן הדרגתי יחסית לאורכו של חצי האי אתוס. בקצהו הדרומי של חצי האי שני כפים – כף פינס המערבי וכף טימיו פרודרוס המזרחי, והים סביבם עלול להיות מסוכן לשיט. חלקו הצפון־מערבי של חצי האי שמשתרע על שטח של כ־55 ק"מ אינו חלק מהמדינה הנזירית אלא מהיחידה האזורית של כלקידיקי.

חצי האי סיתוניה גובהי עד הררי, חופיו תלולים ופסגתו בהר דגרודליס (או איתמוס) מגיעה לגובה של 800 מטר.

קסנדרה הוא השטוח מבין שלושת חצאי האיים המשניים, וגבעי רק בחלקו הדרומי. גבעות אלה מגיעות לגבהים של כ־400 מטר בלבד.

## אוכלוסייה
אוכלוסייתה של יחידת המשנה בלבד מנתה 109,587 נפשות בשנת 2005 ובהר אתוס התגוררו אותה עת פחות מ־2,500 איש. מבחינה גאוגרפית שוכנים גם חלקים ממחוז המשנה של סלוניקי בתחומי חצי האי כלקידיקי, כולל חלק מהעיר סלוניקי עצמה, וברי שאם לוקחים עובדה זו בחשבון אוכלוסיית כלקידיקי גדולה בהרבה.

## ראו גם
* הר אתוס
* אמוליאני
* הליגה הכלקידיקית

## קישורים חיצוניים

* 
* אתר מחוז משנה (נומוס) כלקידיקי
* האתר הרשמי של הר אתוס
* אודות כלקידיקי
* אתר אודות כלקידיקי
* אתר מקיף על כלקידיקי 
* 
* 
* 
* 

קטגוריה:הים האגאי
קטגוריה:יוון: יחידות אזוריות
קטגוריה:יוון: חצאי איים
סוכר חום

שמאל|ממוזער|250px|גבישי סוכר חום
**סוכר חום** הוא סוכר (סוכרוז) שלא זוקקה ממנו הדבשה, או סוכר לבן שהוספה לו דבשה (מולאסה). 

הסוכר החום הוא בעל ערך קלורי מעט נמוך יותר מסוכר לבן (373 קלוריות למאה גרם, לעומת 396 בסוכר לבן). זאת בשל נוכחות המים שבו, שגם הופכת אותו ליותר לח ומעט פחות מתוק. הוא מכיל בין 3.5% דבשה (בסוכר חום בהיר) ל-6.5% דבשה (בסוכר חום כהה), מבחינת נפחו הכולל.

בעבר הסוכר החום נתפס כבריא יותר מסוכר לבן, אך נראה כי ההבדל הבריאותי בין הסוגים זניח.

הסוכר החום לרוב יקר יותר מהסוכר הלבן, כיוון שההיצע שקיים לו בשוק נמוך ביחס לסוכר הלבן, וכן בשל התגברות הביקוש אליו בזכות תדמיתו כבריא יותר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סוכרים
קטגוריה:ממתיקים
שותפות לשלום

שמאל|ממוזער|250px|דגל נאט"ו
**שותפות לשלום** (באנגלית: **Partnership for Peace, PfP**) היא יוזמה של נאט"ו שהחלה בשנת 1994, ומטרתה כינון יחסי אמון בין הברית הצפון אטלנטית למדינות אירופה השונות, בעיקר במרכזה ובמזרחה, שחלקן היו בעלות שלטון קומוניסטי, ומדינות ברית המועצות לשעבר. עשר מהמדינות שחתמו על יוזמה זו מול נאט"ו, הפכו ברבות השנים לחברות מלאות בנאט"ו. היוזמה הוצגה בינואר 1994.

## המדינות החברות בשותפות לשלום
* 
* 
* 
* 
* 
* 
* 
* 
* 
* 
* 
* 
* 
* 

## מדינות שהיו חברות בשותפות לשלום, והפכו לחברות בברית נאט"ו
* , 1999
* , 1999
* , 1999
* , 2004
* , 2004
* , 2004
* , 2004
* , 2004
* , 2004
* , 2004
* , 2009
* , 2009
* , 2017
* , 2020
* , 2023
* , 2024

## מדינות שהיו חברות בשותפות לשלום, ופרשו ממנה
* 

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארגונים בין-לאומיים
קטגוריה:בריתות
קטגוריה:נאט"ו
אפהליון ופריהליון

שמאל|ממוזער|250px|נקודות הקיצון בתנועת גרם שמיים במסלול סביב השמש
**אַפְּהֶלְיוֹן** (Aphelion) ו**פֵּרִיהֶלְיוֹן** (Perihelion) הם שני האפסידים של גרמי שמים במסלולם סביב השמש, כלומר הנקודות על פני המסלול שבהן גרם השמים נמצא במרחק הגדול ביותר מהשמש (אפהליון או אפואפסיס), או במרחק הקטן ביותר מהשמש (פריהליון או פריאפסיס). מונחים זהים עבור כוכב שאינו השמש הם אפסטרון (Apastron) ופריאסטרון (Periastron).

עקב שילוב של כוחות משיכה בין כוכבי הלכת במערכת השמש, הם נעים במסלולים אליפטיים סביב השמש. משמעות הדבר שהשמש אינה במרכז המסלול, אלא באחד משני מוקדי האליפסה, כך שבכל נקודה במסלול המרחק בינה לבין כוכב הלכת משתנה. בכל הקפה של השמש (כלומר, אחת לשנת שמש) עובר כוכב הלכת פעם אחת בנקודת האפהליון ופעם אחת בנקודת הפריהליון.

## פריהליון ואפהליון של כדור הארץ
האפהליון של כדור הארץ נמצא במרחק של כ-152.1 מיליון קילומטרים מהשמש וכדור הארץ עובר בו ב-4 או 5 ביולי. לעומת זאת, הפריהליון של כדור הארץ נמצא במרחק של כ-147.1 מיליון קילומטרים בלבד והוא עובר בו ב-3 או 4 בינואר. עקב תופעת הנקיפה (precession), משתנה תאריך המעבר של כדור הארץ באפהליון ובפריהליון במחזור של 25,788 שנים, כך שבעוד כ-12,900 שנים מימינו יחול האפהליון בינואר והפריהליון ביולי.

ההבדלים במרחק מהשמש משפיעים רק במעט על עוצמת הקרינה הנקלטת בכדור הארץ, ולכן תרומת הפריהליון לחום של עונת הקיץ בחצי הכדור הדרומי בהשוואה לקיץ בחצי הכדור הצפוני אינה משמעותית. לעומת זאת, מעבר כדור הארץ באפהליון במהלך החורף הדרומי גורם לכך שהמסלול שהוא עושה בעונה זו ארוך יותר, ולכן התקופה שמיום השוויון האביבי (21 במרץ) עד יום השוויון הסתווי (22 או 23 בספטמבר) ארוכה בארבעה עד שישה ימים מהתקופה שמיום השוויון הסתווי לזה האביבי. משמעות הדבר שהחורף הדרומי ממושך יותר מהחורף הצפוני. הבדל זה, יחד עם הבדלים גאוגרפיים ואקלימיים נוספים, גורמים לכך שהחורף האנטארקטי קשה יותר מהחורף הארקטי.

טבלה זו מראה את תאריכי הפריהליון והאפהליון של כדור הארץ בשנים הקודמות ובשנים הבאות:

## פריהליון ואפהליון של כוכבי מערכת השמש
הטבלה הבאה מראה את המרחק של כוכבי הלכת וכוכבי הלכת הננסיים מהשמש בפריהליון ובאפהליון שלהם:

## ראו גם
*אפוגיאה ופריגיאה

## קישורים חיצוניים

## הערות שוליים

קטגוריה:מדעי החלל
קטגוריה:אסטרונומיה תצפיתית
שבט מוטייר

**שבט מוטייר** (בערבית: **قبيلة مـُطـَيـْر**) הוא שבט ערבי בדואי בחצי האי ערב. רוב בני השבט חיים כיום בערב הסעודית ובכווית. מוצאו של השבט בצפון חג'אז, סמוך לעיר אל-מדינה.

בני השבט נחלקים לשלוש קבוצות:
*עלווי - 2,550 משפחות בהנהגת שייח' א-דוויש, החיות בצפון-מערב ערב הסעודית ובמרכזה.
*בני עבדאללה - 4,000 משפחות, החיות במחוזות חג'אז ואל-קסים במרכז ערב הסעודית.
*בריה - 2,500 משפחות בהנהגת שייח' אבן בסיס החיות בצפון ערב הסעודית ובמרכזה.
 
שורשיו של השבט באזור חג'אז קדומים מאוד, אולם במאה ה-18 לספירה החלה הגירה רחבת היקף של בני השבט אל חלקו הצפוני של מחוז נג'ד. בראשית המאה העשרים שלט שבט מוטייר על אזור רחב בצפון חצי האי ערב שהשתרע ממזרח לעיר אל-מדינה ועד כווית. בתקופה זו פעל אבן סעוד, שליט העיר ריאד, במרכז מחוז נג'ד (כיום בירת ערב הסעודית),  ליישובם של הבדואים באזור שליטתו, ביניהם גם בני שבט מוטייר, ביישובי קבע. הוא הצליח להשליט את האסלאם הווהבי על בני השבט, וגייס מתוכם חיילים רבים לצבאו. בני השבט הצטרפו ליחידות הצבאיות של אבן סעוד שכונו "אח'ואן" (إخوان "אחים"). פייסל א-דוויש, מנהיג השבט באותה תקופה, הפך למפקד צבאי בשירותו של אבן סעוד וסייע לו לכבוש את האזורים הצפוניים של חצי האי ערב, במה שהיה השלב הראשון בהקמת ממלכת ערב הסעודית. ב-1920 תקף א-דוויש את כווית, אך נסוג משטחים שכבש בה בלחץ הבריטים. ב-1924 השתתפה אל-אח'ואן בהנהגת פייסל א-דוויש בכיבוש חג'אז מידי השושלת ההאשמית.

לאחר כיבוש חג'אז מרדו בני מוטייר בהנהגת א-דוויש באבן סעוד. אבן סעוד דיכא את המרד וא-דוויש ברח לעיראק שהייתה נתונה לשליטה בריטית. הבריטים הסגירו אותו לידי אבן סעוד והוא נכלא ומת בכלא.

כיום, בני השבט אינם סובלים מאפליה ממוסדת בשל ההיסטוריה של יחסיהם עם משפחת המלוכה הסעודית, אולם שרידים שמעידים על היחסים הבעייתיים נותרו בתרבות העממית הסעודית.

## קישורים חיצוניים

מוטייר
מוטייר
מוטייר
דראם אנד בייס

[ממוזער|שמאל|"[פנדולום (להקה)|פנדולום" בהופעה חיה בשפילד]]
**דראם אנד בייס** (באנגלית: **Drum and Bass**) הוא סגנון של מוזיקה אלקטרונית. הסגנון החל להתפתח בתחילת שנות ה-90 וכולל בדרך כלל מקצבי תופים מהירים ומקוטעים בין 160 ל-180 פעימות לדקה יחד עם בייסליין כבד ועמוק. הדראם אנד בייס, שהחל בבריטניה ומשלב בתוכו רעיונות סגנוניים שונים, נחשב גם כיום כמחתרתי אך לעיתים אף מגיע לציבור הרחב.

בישראל סצנת הדראם אנד בייס הוקמה על ידי עדי לב באמצע שנות ה-90. במהלך שנות ה-2000, ועד ימינו אנו, קבוצת "אינפיוז" נחשבה לקבוצה המובילה בסצנה. לאורך השנים ביקרו בישראל שלל יוצרי דראם אנד בייס שונים ומובילים. בהם גולדי ופנדולום.

## קישורים חיצוניים

* Dogs on Acid - אתר ופורום דראם אנד בייס
* Drum and Bass Arena - אתר ופורום דראם אנד בייס
* Dub Echoes - מאמר לגבי השפעת הדאב על לידת הדראם אנד בייס, מוזיקה אלקטרונית והיפ הופ
* ההיסטוריה של הדראם אנד בייס, אתר של ה-BBC הכולל ציר זמנים של היסטוריית הדראם אנד בייס

## הערות שוליים

*
קטגוריה:מוזיקה אלקטרונית
קטגוריה:סגנונות מוזיקליים
כיזאן

שמאל|ממוזער|250px|כיזאן מקורי ברובע המוסלמי
שמאל|ממוזער|220px|כיזאן ברובע הנוצרי
**כִּיזָאן** הוא אלמנט אדריכלי במעקה, המאפשר פרטיות וחציצה מחד, ואוורור מאידך.

כיזאן הוא שמה הערבי של טכניקת עיצוב מעקה גג או מרפסת, בה משולבים גלילי חרס חלולים בתוך יציקת מלט או בטון. הגלילים מאפשרים מעבר אוויר ורוח, כך שאף על פי שהגג או המרפסת מוסתרים מהרחוב, המעקה שלהם אינו חוסם את הבריזה הטבעית, ומאפשר לשוהים על הגג או המרפסת ליהנות ממנה.

גלילי החרס מזכירים בצורתם כלי חרס פשוטים נטולי תחתית, והם משולבים באופן מסודר בתוך יציקת המלט או הבטון. העיצוב המקובל ביותר לסידור גלילי החרס של הכיזאן הוא במשולשים, כך שהמעקה משמש הן מבחינה פונקציונלית, והן מבחינה עיצובית-עיטורית.

שימוש אחר בכיזאן, שהתפתח מן השימוש המקורי, הוא "הכיזאן האטום", המשולב בכיפות ובגגות ולא במעקות. במקרה זה ישולבו גלילי החרס ביציקת הגג, אך במקום שיהיו פתוחים משני צידיהם, ייסתם צד אחד שלהם בזכוכית אטומה, ולעיתים אף צבעונית. מטרת "הכיזאן האטום" היא לאפשר לתאורה טבעית מן החוץ להיכנס אל המבנה, תוך שמירה מרבית על פרטיות באי הבית, או חסימה מפני גשמים ולכלוך.

השימוש בכיזאן היה נפוץ מאוד בירושלים במשך מאות שנים, עד ראשית המאה ה-20, ורבים מבתי הרובע המוסלמי מעוטרים עד ימינו במעקות כיזאן. דוגמאות יפות ל"כיזאן אטום" ניתן למצוא בתוף הכיפות של בתי הכנסת הספרדיים, שם ישנו כיזאן צבעוני; וכן בחמאם הטורקי בעכו, שם הבטיחו את פרטיותם של הרוחצים על ידי הכיזאן האטום. במסגרת שיפוצי החמאם והפיכתו לאתר תיירות בראשית שנות ה-2000, הוחלף חלק מהכיזאן האטום בזכוכית רגילה, שאין לה ולא כלום עם ייעודו המקורי של הכיזאן.

תמונה:Kizzan2.jpg|כיזאן בירושלים. ציור משנת 1854
תמונה:Kizzan3.jpg|כיזאן מודרני בכיכר ספרא בירושלים
תמונה:Kizzan1.jpg|כיזאן מודרני ברובע היהודי


## ראו גם
* משרביה
## קישורים חיצוניים

קטגוריה:אלמנטים אדריכליים
קטגוריה:אדריכלות אסלאמית
Intel QuickPath Interconnect

**Intel QuickPath Interconnect** או בשמה הקצר "**QuickPath**" (קודם לכן בשם "**Common System Interface**" או בשמה הקצר "**CSI**") היא טכנולוגיית תקשורת נקודה-לנקודה במעבדים המתוכננים ומפותחים על ידי חברת אינטל אשר אמורים להתחרות בטכנולוגיית ה-HyperTransport המפותחת תחת חברת AMD. ה-QuickPath יחליף את טכנולוגיית ה-Front Side Bus הישנה של אינטל לפלטפורמת ה-Xeon וה-Itanium 2. טכנולוגיה זו יצאה לאור בסוף שנת 2008 כאשר המעבדים הראשונים שעשו שימוש בה הם Nehalem ו-Tukwila שהכילו ארכיטקטורת עיבוד חדשה.
דווח שנתוני הביצועים של טכנולוגית QuickPath הם מ-4.8GT/s עד 6.4GT/s (יחידת תעבורת מידע בג'יגות לשנייה) לכל כיוון, מה שבעצם בפועל 24.0GB/s עד 32.0GB/s תעבורה לכל קישור.

## קישורים חיצוניים
* אתר The Inquirer: שם ה-CSI של אינטל נחשף

קטגוריה:מעבדי אינטל
קטגוריה:אפיקי מחשב
חמדת (ספר)

**חמדת** (באנגלית: ***Beloved***) הוא רומן זוכה פרס פוליצר לשנת 1987, פרי עטה של הסופרת האמריקאית טוני מוריסון. הספר דן בצורה נוקבת באהבת אם, ברצח ובדיכוי בתקופת העבדות בארצות הברית ולאחר שחרורם, והוא מבוסס במידה רבה של חירות ספרותית על חייה של השפחה מרגרט גרנר (Garner), שעל אודותיה כתבה מוריסון מאוחר יותר גם אופרה הנושאת את שמה.

בשנת 1998 עובד הרומן לסרט קולנוע באותו שם בכיכובה של אופרה וינפרי.

בסקר שערך הניו יורק טיימס בקרב סופרים ומבקרי ספרות, ואשר התפרסם במאי 2006, נבחר "חמדת" לרומן האמריקאי הטוב ביותר ב-25 השנים שקדמו לסקר.

הספר תורגם לעברית בידי ניצה בן-ארי, וראה אור בשנת 1994 בהוצאת הספריה החדשה, הקיבוץ המאוחד / ספרי סימן קריאה.

## קישורים חיצוניים
* 
* בקריאה ראשונה - עבדות, הטלוויזיה החינוכית - תוכנית בנושא הספר
* 
* 
* 
* 
* 

## הערות שוליים

קטגוריה:ספרים אמריקאיים
קטגוריה:רומנים (סוגה ספרותית)
קטגוריה:ספרי 1987
קטגוריה:ספרי הספריה החדשה
קטגוריה:ספרות אפרו-אמריקאית
קטגוריה:ספרי עבדות
קטגוריה:ספרים שזכו בפרס פוליצר לסיפורת
קטגוריה:ספרים שצונזרו
בגבולות המסתורין

**בגבולות המסתורין** (באנגלית: **The Outer Limits**) היא סדרת טלוויזיה אמריקאית. הסדרה דומה בסגנונה לסדרה "אזור הדמדומים", על אף שהעלילה נוטה יותר לכיוון מדע בדיוני מאשר פנטזיה. הפרקים של הסדרה סיפרו סיפורים שונים שבסופם לעיתים היה אלמנט הפתעה.

הגרסה הראשונה של הסדרה שודרה משנת 1963 עד שנת 1965, ברשת ABC, היא חזרה מאוחר יותר לטלוויזיה למשך שבע עונות בין השנים 1995 עד ל-2002.

הגרסה המחודשת של התוכנית שודרה בישראל לקראת סוף שנות התשעים בשעות הלילה המאוחרות בערוץ 2.

## קישורים חיצוניים

קטגוריה:ABC: תוכניות וסדרות
קטגוריה:סדרות זוכות פרס סאטורן: כבלים/סינדיקציה
קטגוריה:סדרות זוכות פרס סאטורן: סדרת רשת טלוויזיונית
קטגוריה:סדרות טלוויזיה אמריקאיות שעלו לשידור בשנת 1963
קטגוריה:סדרות טלוויזיה אמריקאיות שעלו לשידור בשנת 1995
קטגוריה:סדרות מדע בדיוני אמריקאיות
קטגוריה:שואוטיים
מישל קלוני

**מישל קלוני** (באנגלית: **Michelle Clunie**; נולדה ב-7 בנובמבר 1969) היא שחקנית ורקדנית בלט אמריקאית.

## קריירה
קלוני התחילה את הקריירה שלה בריקוד בלט, וקיבלה מלגה באקדמיה לבלט מקצועי.

בשנת 1994 שיחקה בסרט "ארוטיקה" לצד בריאן קראנסטון. בשנת 1996 שיחקה בסוף העונה הראשונה של הסדרה הקומית "המופע של ג'ף פוקסוורת'י", בתפקיד דידי לנדראו.

היא התפרסמה כשגילמה את מלאני מרקוס, עורכת דין לסבית יהודיה בסדרת הטלוויזיה האמריקאית הפופולרית "הכי גאים שיש". בריאיון למגזין "Curve" אמרה שלמרות שבסדרה "הכי גאים שיש" היא מגלמת דמות של לסבית, היא למעשה סטרייטית במציאות: "אני לא רוצה שאנשים יחשבו שאני איזשהו סמל של הקהילה הגאה, בגלל שאני לא לסבית בעצמי. אני לא רוצה שאנשים יחשבו שאני אומרת שאני יודעת יותר מהם על החיים שלהם."

קלוני שיחקה בעונה השלישית של הסדרה סבב הפוקר העולמי בהוליווד במטרה לגייס כספים להקמת ארגון צדקה.

ב-2005 שיחקה בסרט "בלתי נראה" לצד גייל הרולד.  

ב-2010 גילמה את ג'יין פרנסקוט באחד הפרקים של הסדרה "שקר לי", וכמזכירה המנהלת רומן וחשודה ברצח בשם טארה הארינגטון בעונה השנייה של הסדרה "המנטליסט". 

בשנת 2012 שיחקה בסרט "מג'יק מייק" של הבמאי סטיבן סודרברג, ושנה לאחר מכן התארחה בסדרה "NCIS". 

בשנת 2014 גילמה את טינה, אמהּ השתיינית של ג'ייד בסרט הטלוויזיה "חברות מסוכנת".

משנת 2015 מגלמת את גברת פינץ בעונה החמישית והשישית בסדרה "זאב צעיר" ברשת MTV. באותה שנה שיחקה בסרט הדרמה "סוג של השיבה הביתה" בבימויה של מריה בורטון.

## חיים אישיים
באוקטובר 2014 נודע שקלוני מצפה לילד מהבמאי בריאן סינגר, ובינואר 2015 הביאה לעולם את בנה הראשון.

## קישורים חיצוניים

* 

* קלוני באתר סבב הפוקר העולמי
* ריאיון עם קלוני

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:רקדניות בלט
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
אזור הדמדומים

**אזור הדמדומים** (באנגלית: **The Twilight Zone**) היא סדרת טלוויזיה אמריקאית שיצר רוד סרלינג.

הגרסה הראשונה של הסדרה שודרה בין השנים 1959 עד 1964 ברשת CBS בהנחייתו של רוד סרלינג. הסדרה חזרה עשרים שנים מאוחר יותר לטלוויזיה למשך שלוש עונות בין השנים 1985 עד 1989 בהנחייתו של צ'ארלס אידמן ומ-1987 בהנחייתו של רובין וורד. הסדרה חזרה לטלוויזיה במאה ה-21 לעונה אחת נוספת בין השנים 2002–2003 בהנחייתו של פורסט ויטאקר, אך עקב רייטינג נמוך, לא חודשה לעונה שנייה. הסדרה חזרה לטלוויזיה לשתי עונות נוספות בין השנים 2019–2020 בהנחייתו של ג'ורדן פיל.

הסדרה אנתולוגית, כך שבכל פרק העלילה שונה והדמויות שונות. העלילות עסקו בתחומי הפנטזיה, המדע הבדיוני או האימה ובסוף הפרק היה לעיתים קרובות אלמנט הפתעה.

## סקירה כללית

## סרט
בשנת 1983 יצא סרט אנתולוגי באורך מלא המבוסס על הסדרה שנקרא "אזור הדמדומים: הסרט" (**Twilight zone: The movie**). הסרט בוים בידי סטיבן שפילברג, ג'וזף ג'יימס דנטה ג'וניור, ג'ון לנדיס וג'ורג' מילר.

## בישראל
בישראל שודרה הגרסה הראשונה של הסדרה בשנות השמונים והתשעים.
תוכנית המערכונים הישראלית "הקומדי סטור" בערוץ 2 וסדרת הקומדיה "גור ואוח" בערוץ ג'טיקס ביצעו פארודיות על "אזור הדמדומים".

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סדרות מדע בדיוני אמריקאיות
קטגוריה:סדרות פנטזיה אמריקאיות
קטגוריה:זוכי אמי בפריים טיים: תוכניות: תסריט לדרמה
קטגוריה:סדרות טלוויזיה אמריקאיות שעלו לשידור בשנת 1959
קטגוריה:סדרות טלוויזיה אמריקאיות שעלו לשידור בשנת 1985
קטגוריה:סדרות טלוויזיה אמריקאיות שעלו לשידור בשנת 2002
קטגוריה:סדרות טלוויזיה על טבעיות
קטגוריה:יצירות זוכות פרס הוגו
סקוט לוול

**סקוט לוול** (באנגלית: **Scott Lowell**; נולד ב-22 בפברואר 1965) הוא שחקן אמריקאי, שהתפרסם בעיקר מתפקידו בתור תיאודור "טד" שמידט  בסדרת הטלוויזיה הפופולרית "הכי גאים שיש" (2005-2000) ברשת שואוטיים.

## ביוגרפיה
לוול נולד בדנוור, קולורדו וגדל מחוץ לניו הייבן, קונטיקט. הוא מאומץ.

הוא למד בבית הספר הופקינס  בניו הייבן ולאחר מכן בקונטיקט קולג' לאמנויות , קונטיקט. הוא עבר לשיקגו מיד לאחר סיום לימודיו כדי להמשיך בקריירת משחק.

## קריירה
בשנת 2012 שיחק בסרט הדרמה המשפטי "*The Chicago 8*" בו גילם את התובע ריצ'רד שולץ; את הסרט כתב ביים הבמאי הישראלי-אמריקאי פנחס פרי אודות סיפורם של "השבעה משיקגו", קבוצת מפגינים שהתנגדו למלחמת וייטנאם ושהואשמו בקשירת קשר בשנת 1968.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי מכללת קונטיקט
קטגוריה:אמריקאים שנולדו ב-1965
אלברט בן יצחק יעקב

**אלברט בן יצחק יעקב** (נולד ב-11 ביולי 1962) הוא משורר ומבקר עברי.

## ביוגרפיה

אלברט נולד בעיר בוינקסק בברית המועצות שירת כחייל בצבא האדום. למד לתואר ספרות ובלשנות רוסית והוענק לו תואר מוסמך.

אלברט עלה לארץ ישראל בשנת 1993, השתקע בבאר שבע והחל לעבוד כפועל בניין. במקביל לעבודתו למד אלברט לתואר מורה בכיר במגמת חינוך מיוחד המכללה לחינוך ע"ש קיי.

חבר באגודת הסופרים מחודש יולי 2003. ספרו הראשון, "תמונות בעיניים שירים חדשים", יצא לאור בבאר שבע בהוצאת המחבר בשנת 1999.

פרסם שישה ספרי שירה וכן פרסם מאמרי הגות וביקורת בכתבי עת שונים. בשנת 2001 זכה במקום ראשון בתחרות שירה למשוררים מחבר המדינות הכותבים עברית מטעם העיתון מעריב ובחסות ערוץ הטלוויזיה בכבלים NTV.

בשנים האחרונות הוא מלמד במערכת החינוך המיוחד בבאר שבע.

## ספריו
*'תמונות בעיניים' (1999) - שירים חדשים, א' יעקב, באר-שבע.
*'כוס הפוכה' (תשס"א 2001) - תל אביב, הוצאת 'גוונים'.
*'שחף כספי' (תשס"ב 2002) - תל אביב, הוצאת 'גוונים'.
*'מכתב למלאך - שירים' (תשס"ג 2003) - תל אביב, הוצאת 'גוונים'.
*'סול מי דו - שירים' (תשס"ה 2004) - תל אביב הוצאת 'גוונים'. 
*'היסטוריה של מבטים שונים' (תשס"ח 2008) ירושלים הוצאת 'כרמל'.
*'חלום ומהפכה' (תשע"ז 2017), באר שבע, רסיס נהרה.

## לקריאה נוספת
*פנחס אופק, מכתב למלאך שבע 1626 27-2-2003 (על מכתב למלאך – שירים)
*מאיר עוזיאל, "שפה חדשה" מעריב 25-04-2001 על "(כוס הפוכה")
*מאיר עוזיאל "התאהב בשפה העברית" במתנ"סים 01-03-2003
*אפרת אבן צור "עברית שפה יפה" כל הנגב 1053 23-2-2001 על "(כוס הפוכה")
*יניב רשף "המילים מאפשרות בסיס לקיום" כל הנגב 16-2-2002
*משה בן שאול. כוונת המשורר: אהבה. עתון 77, גל' 273 (2002), עמ' 14–15. (על "שחף כספי").

## קישורים חיצוניים

* 

קטגוריה:משוררים כותבי עברית
קטגוריה:באר שבע: מוזיקאים
קטגוריה:משוררים ישראלים
קטגוריה:מבקרי ספרות ישראלים
קטגוריה:אנשי חינוך ישראלים
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:בוגרי המכללה האקדמית לחינוך ע"ש קיי
קטגוריה:ישראלים שנולדו ב-1962
אצטדיון וסרמיל

**אצטדיון וסרמיל** היה אצטדיון כדורגל בעיר באר שבע, אשר הכיל 13,000 מקומות בתשעה יציעים. האצטדיון שימש את קבוצת הכדורגל הפועל באר שבע עד לשנת 2015. האצטדיון היה ממוקם בסמוך לרחוב יהודה הלוי, בין שכונה ב' לשכונה ה'. בחלק מהשנים שימש האצטדיון גם את מכבי באר שבע במשחקיה הביתיים.

המקום שימש גם כבמה לאירועים שונים, אחד הבולטים שבהם הוא סדר אמירת הסליחות הנערך, מדי שנה, בידי הרב בנימין בצרי, סמוך ליום כיפור, והמושך אליו קהל רב.

## היסטוריה
האצטדיון הוקם בשנת 1959 ונחנך ב-31 באוקטובר 1959 במשחק חגיגי של הפועל באר שבע מול הפועל תל אביב. בצורתו הראשונית, ישבו חלק מהצופים על יציעי בטון, קטנים יחסית, מול חלקו המרכזי של המגרש. שאר הצופים התמקמו על סוללת האדמה שהקיפה את המגרש.

בדצמבר 1988 הסתיים שיפוץ כללי של האצטדיון, בתרומתה של הגברת לילי פרידמן-וסרמיל, ושמו הוסב לאצטדיון על שם **ארתור וסרמיל**, בנה אשר נרצח בשנת 1943 במחנה ההשמדה מיידנק, כשהוא בן 7. השיפוץ כלל, בין היתר, הקמת יציעי בטון בכל היקף האצטדיון. בשנת 2017 נקרא על שמו של ארתור גם רחוב בבאר שבע.

בשנת 1995, שופץ האצטדיון לכבוד משחקה של הפועל באר שבע מול קבוצת ברצלונה במסגרת גביע אופ"א, והותקנו בחלק מהיציעים מושבי פלסטיק במקום הבטון החשוף. בשנת 2009, בעקבות חזרתה של הפועל באר שבע לליגת העל, הותקנו מושבים גם בשאר היציעים.

בשנת 2011 החלה בניית אצטדיון טרנר במבואותיה הצפוניים של העיר, שנחנך בשנת 2015, והחליף את אצטדיון וסרמיל כאצטדיונה הביתי של הפועל באר שבע. ב-30 במאי 2015 התקיים משחקה האחרון של הפועל באר שבע באצטדיון. הפועל באר שבע המשיכה לעשות שימוש באצטדיון ובמגרש הסמוך לו לאימונים עד חודש נובמבר 2018, עת עברה הקבוצה להתאמן במתחם "הבית האדום".

במאי 2013 החליטה עיריית באר שבע למכור את האצטדיון. בספטמבר 2014, חברות הבנייה "י.ח. דמרי בניה ופיתוח
" ו"אזורים" זכו במשותף במכרז לרכישת המתחם תמורת 417.5 מיליון שקל, מהם 212.5 מיליון שקל תשלום עבור הקרקע, ו-205 מיליון שקל נוספים עבור הוצאות פיתוח.. בשטח האצטדיון מתוכננת שכונת מגורים.

הריסת האצטדיון החלה ב-24 ביוני 2019.

## קישורים חיצוניים

## הערות שוליים

וסרמיל
וסרמיל
קטגוריה:הפועל באר שבע
וסרמיל
קטגוריה:באר שבע: מבנים שנהרסו
קטגוריה:שכונה ה' (באר שבע)
תיאה גיל

**תיאה לואיס גיל** (באנגלית: **Thea Louise Gill**; נולדה ב-5 באפריל 1970) היא שחקנית קנדית, שנודעה בעיקר בשל תפקידה בתור לינדזי פיטרסון בסדרת הדרמה "הכי גאים שיש" (2000–2005).

## ביוגרפיה
גיל נולדה וגדלה בוונקובר, קולומביה הבריטית בקנדה ולמדה 12 שנים בבית ספר פרטי לבנות. לאחר שסיימה היא למדה באוניברסיטת יורק בטורונטו. בזמן לימודיה באוניברסיטה היא פגשה את בעלה לעתיד, במאי תיאטרון ואקדמאי, בריאן ריצ'מונד. בשנת 1992 סיימה את לימודי התיאטרון באוניברסיטה בהצטיינות.

## קריירה
הפריצה הגדולה שלה הגיעה בשנת 2000 כשנבחנה וקיבלה את התפקיד של לינדזי פיטרסון בסדרת הדרמה הקווירית "הכי גאים שיש". היא המשיכה בתפקיד זה במשך חמש עונות בשנים 2000–2005.

בשנת 2006 היא הצטרפה לקאסט המקורי של סדרת הטלוויזיה "מפרץ דנטה" שם גילמה את דמותה של דיאנה צ'יילדס.

בשנת 2014 ביצעה הופעת אורח בסדרה "קאסל" בתור גלוריה רובינס.

בשנת 2016 שיחקה בסרט ההתבגרות של הבמאי מייק מיילס, "נשות המאה ה-20" (אנ') שעלילתו סובבת בדרום קליפורניה של סוף שנות ה-70 ומבוססת חלקית על ילדותו של הבמאי.

בנוסף לעבודתה כשחקנית, גיל היא גם זמרת ג'אז והיא מופיעה במועדוני לילה ובספינות שיט.

## חיים אישיים
כשגיל נשאלה ב-2003, במהלך תקופתה ב"הכי גאים שיש", "האם היית אומרת שאת דו-מינית?", היא אישרה את האמרה הזו, "ובכן, חשבתי על זה הרבה. ואני מניחה שאולי אני כן ".

גיל הייתה נשואה במשך 16 שנים לבמאי התיאטרון בריאן ריצ'מונד, מ-1993 עד 2009.

מאז 2013 היא נמצאת בזוגיות עם הסופרת ג'ינה גלאס. היא מתגוררת בוויקטוריה, קולומביה הבריטית ויש לה שני ילדים חורגים ושני נכדים חורגים.

## פילמוגרפיה

### קולנוע

### טלוויזיה

## קישורים חיצוניים

* 

* ריאיון עם תיאה גיל

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:זמרות ג'אז קנדיות
קטגוריה:שחקנים להט"בים קנדים
קטגוריה:ביסקסואליות קנדיות
קטגוריה:בוגרות אוניברסיטת יורק
קטגוריה:קנדיות שנולדו ב-1970
פיטר פייג'

**פיטר פייג**' (באנגלית: **Peter Paige**; נולד ב-20 ביוני 1969) הוא שחקן, תסריטאי ובמאי קולנוע וטלוויזיה אמריקאי, שנודע בעיקר בשל תפקידו בסדרת הדרמה הפופולרית "הכי גאים שיש" (2000–05) בתור אמט הניקט.

## ביוגרפיה
פיטר פייג' נולד ב-20 ביוני 1969 בעיירה ווסט הרטפורד (אנ'), קונטיקט, שנמצאת כשמונה ק"מ מערבית לבירה הרטפורד.

הוא סיים בהצטיינות את לימודיו בחוג לתיאטרון של אוניברסיטת בוסטון עם תואר ראשון באמנויות יפות.

פייג' הוא הומוסקסואל, אך שומר על מערכות היחסים שלו פרטיות.

## קריירה
פיטר נודע בשל תפקידו בסדרה "הכי גאים שיש" בתור אמט הניקט. תפקידיו הטלוויזיוניים כוללים הופעות מרובות בתור שחקן אורח בסדרות כמו: "ויל וגרייס", "הזמן של חייך", "חברות" ו"קרוליין בעיר".
האודישן הראשון שלו בלוס אנג'לס זיכה אותו בתפקיד אורח בסדרה "פתאום סוזן".

פיטר בילה את קיץ 2004 בהופעה ב"תגיד דוד" עם השחקנים קייטי נג'ימי, אנטוני קלארק, מלאני לנסקי וגבריאלה יוניון. הוא גם השתתף בהפקתו שלזוכה פרס הטוני דון מקקלר "ילד כוכב" עם ג'ניפר ג'ייסון לואין ודייב פולאי. סרטים אחרים בהם השתתף היו " אמריקה שלנו" בהפקת "Showtime" (שהציג בפסטיבל סאנדנס 2002), הסרט ההודי "פופ" וסרטים קצרים זוכי פרסים כמו "ארבעתנו" ו"הירייה".

בנוסף להיותו שחקן מפורסם, פיטר הופיע בתיאטראות מקומיים ברחבי ארצות הברית. הפרימיירות החשובות ביותר נערכו ב"לה הויה פלייהאוס", "פורטלנד סנטר סטייג'" ו"פלירייטס הוריזונס". הוא הופיע כמעט בכל ז'אנר במשחק, מייווני לשייקספיר למשחק אמריקאי עכשיו.
מחזות בהשתתפותו כוללים את "חלום ליל קיץ", "המתחרים", "מרגל חשאי", "אתה איש טוב, צ'ארלי בראון" ו"פנטופיליה" מחזה לשני אנשים שנכתב ובוצע על ידי אברהם היגינבטום.

## פילמוגרפיה
### קולנוע

### טלוויזיה

### תיאטרון

## קישורים חיצוניים

* 

* פיטר פייג' ברשת Showtime

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:במאים להט"בים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:בוגרי אוניברסיטת בוסטון
קטגוריה:אמריקאים שנולדו ב-1969
לוכד נחשים

**לוכד נחשים **הוא אדם שהוסמך ומחזיק ברישיון לעסוק בלכידת נחשים שהגיעו לסביבה מיושבת, חדרו לתוך חצרות או בתים ובשל כך מהווים איום על התושבים. לכידת נחשים מבוצעת ברישיון הניתן על ידי רשות שמורות הטבע והגנים.  

בישראל הנחשים הם בעלי חיים מוגנים על פי חוק,בהיותם חיית בר וערך טבע מוגן. לכן כל פגיעה בהם לרבות לכידה, הריגה, החזקה בשבי וכיוצא בזה נחשבת עבירה על החוק. הפרעה לנחש חייבת להיעשות באישור מיוחד הנקרא "אישור פגיעה בערך טבע מוגן" הניתן על ידי רשות הטבע והגנים. כל עבירה על חוק זה עלולה לגרור קנסות כבדים ואף עונשי מאסר בפועל.

רשות הטבע והגנים מקיימת קורסים ייעודיים להכשרת לוכדי נחשים נכון לשנת 2023 זמן ההמתנה הוא כשנה וחצי.

אחריותו של לוכד נחשים היא לכידת הנחש תוך פגיעה מינימלית בנחש עצמו, והעברתו ממקום הימצאו הנוכחי בסביבה מיושבת לשחרור בשמורת טבע, שם הנחש יקבל "הזדמנות שנייה". שחרור הנחש נעשה בתיאום של לוכד הנחשים עם פקח שמורות הטבע האזורי.

במקרה ונתקלים בנחש במקום ציבורי, יש לפנות למחלקת התברואה או למוקד החירום ברשות המקומית, שכן נחש במקום ציבורי נמצא תחת אחריותם. אם מדובר בשטח פרטי, יש לפנות ללוכד נחשים מוסמך.

## קישורים חיצוניים
* רשימת לוכדי נחשים בעלי היתר בישראל, באתר רשות הטבע והגנים

## הערות שוליים

*
קטגוריה:מקצועות
מצוקה עוברית

**מצוקה עוברית** הוא מצב בזמן הלידה שבו לפי הנתונים שיש לרופא, העובר אינו מקבל מספיק חמצן ברחם.
איבחון המצוקה העוברית נעשה בדרך כלל בעזרת ניטור אלקטרוני רציף (כמו למשל, מעקב אחר קצב ליבו של העובר באמצעות מוניטור עוברי כדי לאבחן ירידה שלו), לעיתים על ידי אולטרה סאונד, ולעיתים גם על ידי מדידת רמת החומציות בדם שנלקח מקרקפתו.
הטיפול במצוקה העוברית כולל ניסיונות לשנות את תנוחת האם, או מתן תוספת חמצן לאם. 
אם אלה לא עוזרים והלידה כמעט הסתיימה, ניתן לנסות ולחלץ את העובר במהירות בלידה מכשירנית.
אם הלידה עדיין רחוקה או שלא התחילה כלל, יש לבצע ניתוח קיסרי.

## ראו גם
*לידה
*ניתוח קיסרי

קטגוריה:לידה
קטגוריה:הפרעות הקשורות להיריון וללידה
קטגוריה:סיבוכים בלידה
נגה הראובני

**נגה הראובני** (21 בינואר 1924, ט"ו בשבט ה'תרפ"ד – 28 באוקטובר 2007, ט"ז בחשוון ה'תשס"ח) מייסד שמורת הטבע נאות קדומים וחתן פרס ישראל על תרומה מיוחדת לחברה ולמדינה.

## ביוגרפיה
נגה הראובני נולד בירושלים בט"ו בשבט ה'תרפ"ד, בן לחנה ולד"ר אפרים הראובני, אנשי העלייה השנייה. הוריו היו מראשוני המחלקה לבוטניקה באוניברסיטה העברית בירושלים, והקימו בהר הצופים מוזיאון לצמחי התנ"ך, שהיה קיים עד 1948. בני הזוג הראובני יזמו הקמת גן בוטני עברי שיכלול את צמחי התנ"ך, המשנה והתלמוד, אך היוזמה לא יצאה אל הפועל, ולימים הגשים בנם את חלומם.

עניינם של הוריו של הראובני לא היה רק בבוטניקה כאחד ממדעי הטבע, אלא גם בקשר שבינה לבין העברית, אשר במשך השנים נותק הקשר הגשמי בין דובריה לבין האדמה, הצומח והחי. במורשת זו המשיכו נגה ואחותו, איילת השחר.

בשנת 1945 סיים לימודים לתואר מוסמך באוניברסיטה העברית בירושלים. עבודת המוסמך שלו, בהדרכת פרופסור מיכאל זהרי, נשאה את השם "חקירת ההבדלים בין האפיים האקולוגיים של שני מיני ה-Cistus (לוטם) הגדלים בארץ ישראל".

בתחילת שנות הארבעים של המאה ה - 20 הצטרף לארגון ההגנה, ובו עסק ב"חינוך שדה" - היכרות עם צמחי ארץ ישראל ותרומתם לחיים בשדה. בשנות החמישים המשיך בדרך זו בצה"ל, והיה מפקד המדור לחינוך שדה. מדריכי המדור, והראובני בראשם, לימדו כיצד להשתמש בצמחי בר לשיפור תנאי חייו של החייל בשדה. הם כונו על ידי יחידות צה”ל השונות “סמלי עשבים”.

בשנת 1960 השתחרר מצה"ל,  והיה מנהל מוזיאון בית חנקין, ששכן בכפר יהושוע.  בשנת 1964 החל לפעול להקמתה של שמורת נאות קדומים. בשנת 1965 הוקצו לשמורה 2,500 דונם ליד יער בן שמן. הראובני וצוות השמורה נטעו בה מגוון רחב של צמחי ארץ ישראל, והיא נפתחה לציבור בשנת 1984.

על מפעלו זה הוענק לו ולצוות השמורה בשנת 1994 פרס ישראל על תרומה מיוחדת לחברה ולמדינה. בנימוקי השופטים נאמר:

הראובני נפטר בגיל 83 והותיר אחריו את אשתו ושני ילדיו.

## ספריו
* אור חדש על ספר ירמיהו – על יסוד מחקרים בנתיבותיו של הנביא בנוף-מולדתו
* טבע ונוף במורשת ישראל (קריאה מקוונת של הספר באתר כותר)
* מדבר ורועה במורשת ישראל (באתר כותר)
* שיח ועץ במורשת ישראל (באתר כותר)
* ארבעת המינים
* סמל המדינה: שורשיו בטבע הארץ ובמורשת ישראל, באתר כותר
* ראש השנה לאילן: סדר לליל ט"ו בשבט בעקבות מסורת המקובלים

## קישורים חיצוניים

* 
* 
* 
* מבחר מהספר "אור חדש על ספר ירמיהו" באתר "דעת"
* 
* 
* בעקבות הצמחים אבינעם דנין - מאמר בעקבות רעיונות של נגה הראובני
* 

## הערות שוליים

קטגוריה:בוטנאים ישראלים
קטגוריה:בוגרי האוניברסיטה העברית בירושלים
קטגוריה:זוכי פרס ישראל על תרומה מיוחדת לחברה ולמדינה
קטגוריה:לוחמי ההגנה
קטגוריה:חיילי חיל החינוך והנוער
קטגוריה:אנשי חינוך ישראלים
קטגוריה:חוקרי ארץ ישראל
קטגוריה:ירושלים: אישים
קטגוריה:ארץ ישראל: חוקרי טבע
קטגוריה:אנשי היישוב ילידי הארץ
קטגוריה:יהודים הקבורים בהר המנוחות
קטגוריה:ישראלים שנולדו ב-1924
קטגוריה:ישראלים שנפטרו ב-2007
ארצ'י (מנוע חיפוש)

**ארצ'י** (באנגלית: **Archie**) הוא כלי לאינדוקס וחיפוש בשרתים של ארכיוני FTP, אשר מאפשר לאנשים למצוא קבצים מסוימים. ארצ'י נחשב למנוע החיפוש האינטרנטי הראשון. הוא נכתב לראשונה בשנת 1990 על ידי אלן אמטייג' ופיטר ג' דאוטץ', סטודנטים באוניברסיטת מקגיל יחד עם ביל הילן.

## היסטוריה
שירותיו של מנוע החיפוש ארצ'י החלו כפרויקט עבור סטודנטים ומתנדבים בבית הספר למדעי המחשב באוניברסיטת מקגיל בשנת 1987, כאשר נתבקשו שלושת הממציאים לחבר את המחשבים של בית הספר לאינטרנט. שמו של מנוע החיפוש "ארצ'י" נובע מן המילה "ארכיון" באנגלית (Archive). הגרסה הראשונית של ארצ'י אשר נכתבה על ידי אמטייג' יצרה קשר באופן פשוט עם רשימה של ארכיוני FTP על בסיס קבוע (תוך חיבור של כל אחד אחת לחודש לערך, כדי לא "לבזבז" יותר מידי משאבים של השרת), וביקשה רישום אינדקס של הארכיונים. רשימות אלה אוחסנו על קבצים מקומיים על מנת שאלו יוכלו לעבור חיפוש באמצעות פקודת ה-Unix grep. 

האלין ודאוטץ' כתבו את הקוד בצורה אשר אפשרה לאנשים להתחבר, לחפש ולאסוף מידע באמצעות פרוטוקול הרשת telnet תחת הכתובת "archie.mcgill.ca", לצורך בקשת סריקה על פי שם הקובץ. לאחר מציאת הקבצים היה צריך להפעיל שירות FTP כדי למשוך אותם למחשב היעד. השירות, שנחשב איטי, לא אפשר פתיחת הקבצים במחשב המארח אלא רק את מציאתם. מאוחר יותר, פותחו עזרים מקלים יותר כמו פונטים וסגירת קצוות נוספים, וכך המערכת התפשטה מכלי מקומי של האוניברסיטה למשאב רשת נרחב, עם שירות פופולרי שהיה נגיש גם מחוץ לרשת האוניברסיטאית. 

הגישה לשרתים התאפשרה במספר דרכים: שימוש בלקוח פנימי (כמו ארצ'י או xarchie), שימוש בפרוטוקול הרשת telnet לחיבור ישיר לשרת, שליחת שאילתות באמצעות הדואר האלקטרוני, או מאוחר יותר, באמצעות ממשק ה-World Wide Web. בשיאו של מנוע החיפוש, ארצ'י היווה כ- 50% מתעבורת האינטרנט במונטריאול.

ב-1992, יצרו אמטייג' ודאוטץ', באמצעות סיוע כלכלי של אוניברסיטת מקגיל, את Bunyip Informatiom Systems, החברה הראשונה בעולם אשר נוסדה במטרה לספק שירותי מידע אינטרנטי באופן בלעדי. הפעם מנוע החיפוש יצא בגרסה עם רישיון מסחרי של מנוע החיפוש ארצ'י, אשר עשו בו שימוש מיליוני אנשים ברחבי העולם. הילן עקב אחר השניים הראשונים לתוך הפרויקט מיד לאחר מכן, ויחד עם ביב עלי וסנדרו מאזוקאטו היה חלק מ"קבוצת ארצ'י". הקבוצה עדכנה בצורה משמעותית את מסד הנתונים של ארצ'י ואינדקסה עמודי אינטרנט. בשנות ה-90 המאוחרות מנגנון ארצ'י נדחק חלקית עד העלמתו הסופית, על ידי פרוטוקול תקשורת Gopher לחיפוש ואחזור מסמכים באינטרנט ומנוע החיפוש ורוניקה. מאוחר יותר הוחלף ארצ'י על ידי מנועי חיפוש מתקדמים יותר.

שרתי ארצ'י נותרו פעילים לצורכי מורשת במרכז הבינתחומי למידול מתמטי ומחשבי באוניברסיטת וורשה בפולין.

## שרתי החיפוש המודרניים
שנה לאחר פיתוח מנוע החיפוש ארצ'י, פותח Gopher, אשר אפשר למשתמשים לחפש אונליין בתוכן של קובצי plain text. 
ב-1993 פותחו מספר מנועי חיפוש מבוססי סריקה, תחת הכינויים "robots", "spiders" או "crawlers", כמו: "Wandex", "WebCrawler". הבסיס של מנועי חיפוש אלה אשר עדיין פופולריים הוא לעקוב אחר קישורים מאתר אחד לשני ולשלוף את התוכן שלהם תוך בניית אינדקס.

## קישורים חיצוניים
* 

* The First Search Engine, Archie
*  Archived
* Peter Deutsch: archie - An Electronic Directory Service for the Internet
* Search Engines and Power: A Politics of Online 


קטגוריה:מנועי חיפוש
קטגוריה:היסטוריה של האינטרנט
פאביין סוויצקי

**פאביין סוויצקי** (באנגלית: **Fabien Sevitzky**; 29 בספטמבר 1893–1967) היה מנצח אמריקאי שנולד ברוסיה.

## חייו
שם משפחתו המקורי היה קוסביצקי. בהיותו ברוסיה למד נגינה בקונטרבס ושיחק תפקידי אופי בתיאטרון. כשהיגר לארצות הברית הגיע לבוסטון, שם היה דודו, סרגיי קוסביצקי, המנצח הראשי של התזמורת הסימפונית של בוסטון. פאביין הקים תזמורת סימפונית עממית בבוסטון וניצח עליה. התחרות בתוך המשפחה לא מצאה חן בעיני הדוד, והוא דרש מאחיינו לשנות את שמו.

באמצע שנות ה-30 הופיע סוויצקי כמנצח אורח עם התזמורת הסימפונית של אינדיאנפוליס, ובהמשך לכך עזב את בוסטון כעבור שנה ומונה למנהל המוזיקלי של תזמורת אינדיאנפוליס. בניהולו עלתה קרנה של התזמורת בעולם, היא הרבתה בסיורי קונצרטים ברחבי ארצות הברית, הופיעה בשידורי רדיו, והקליטה עם חברות תקליטים רבות וידועות שם.

## קישורים חיצוניים



* http://www.cello.org/Newsletter/Articles/epperson.html


קטגוריה:מנצחים אמריקאים
קטגוריה:מהגרים מרוסיה לארצות הברית
קטגוריה:אמריקאים שנולדו ב-1893
קטגוריה:אמריקאים שנפטרו ב-1967
איזלר סולומון

**איזלר סולומון** (באנגלית: **Izler Solomon**; 11 בינואר 1910 - 6 בדצמבר 1987) היה מנצח אמריקאי, שעיקר פעילותו התנהלה במערב התיכון של ארצות הברית.

## חייו
סולומון נולד בסיינט פול, מינסוטה. בשנת 1936 החל לנצח על התזמורת הסימפונית של אילינוי ובמשרה זו כיהן עד 1941. באילינוי ניצח בהופעות בכורה על יותר מ-150 יצירות אמריקאיות. בשנים הבאות היה מנהל מוזיקלי של התזמורת הפילהרמונית של קולומבוס, אוהיו (1941 - 1949) ושל התזמורת הסימפונית של אינדיאנפוליס (1956 - 1976). כמנצח אורח הופיע סולומון עם תזמורת פילדלפיה, התזמורת הסימפונית של שיקגו, התזמורת הפילהרמונית הישראלית והפילהרמונית של אוניברסיטת אינדיאנה. הקריירה שלו נקטעה בבת אחת בגלל אירוע מוחי, שפקד אותו בשנת 1976.

סולומון הוציא כמה וכמה הקלטות משובחות, ביניהן הקלטת ביצוע הבכורה העולמי של הקונצ'רטו השני לכינור של מקס ברוך, עם התזמורת הסימפונית של RCA ויקטור ויאשה חפץ כסולן בשנת 1954.

## קישורים חיצוניים

* A short biography 

קטגוריה:אמריקאים ילידי מינסוטה
קטגוריה:סיינט פול: אישים
קטגוריה:מנצחים אמריקאים
קטגוריה:אמריקאים שנולדו ב-1910
קטגוריה:אמריקאים שנפטרו ב-1987
קרב ורשה (1920)

**קרב ורשה** (בפולנית: **Bitwa warszawska**; כונה גם **הנס על הוויסלה**, **Cud nad Wisłą**), היה הקרב המסיים של המלחמה הפולנית-סובייטית, והתנהל בין 13 ל-25 באוגוסט 1920. הקרב הסתיים במפלה של הכוחות הסובייטיים וחתימת הסכם ריגה ב-18 במרץ 1921.

## רקע היסטורי
לאחר סיום מלחמת העולם הראשונה והקמת פולין העצמאית שאפו הפולנים לחזור לגבולות לפני חלוקת פולין ב-1795 ולהקים פדרציה עם אוקראינה, ליטא ובלארוס. זו הייתה הסיבה שבגללה פתח יוזף פילסודסקי בשיתוף מנהיג האוקראינים סימון פטליורה במלחמה נגד הבולשביקים. המלחמה החלה במרץ 1919 ובתחילתה קצרו הפולנים הצלחה היות שהבולשביקים ובראשם ולדימיר לנין היו עסוקים במלחמת האזרחים ברוסיה. ב-7 במאי 1919 נכבשה קייב.

כאשר נראה היה שהובטח הניצחון במלחמת האזרחים הפנה לנין את מאמציו לעבר פולין בכוונה לכבוש אותה, להשליט בה משטר קומוניסטי שבעקבותיו יתעוררו מהפכות קומוניסטיות בארצות אירופה ובעיקר בגרמניה.

ב-24 במאי 1920 פתחו הרוסים במתקפת שבראשה עמד סמיון בודיוני ודיוויזיית הפרשים שלו. הפולנים פתחו בנסיגה וב-13 ביוני נטשו את קייב. ב-4 ביולי פתח מיכאיל טוכאצ'בסקי במתקפה רחבה והפולנים נסוגו נסיגה מהירה שהגיעה עד 30 ק"מ ליום. ב-13 ביולי חצו יחידות פרשים סובייטיות את נהר הויסלה כדי ללכוד את ורשה בתנועת מלקחיים. נראה היה שוורשה עומדת בפני כיבוש ושהפולנים ניצבים בפני תבוסה בטוחה.

## הקרב
הקרב החל ב-12 באוגוסט 1920 בהתקפה של הצבא האדום על רדזימין, 23 ק"מ מזרחית לוורשה, כבש אותה ב-14 באוגוסט ובתגובה עזבו כל השגרירים את ורשה, למעט שגריר הותיקן. פילסודסקי החליט להגיש כתב התפטרות מכל תפקידיו המדיניים ולהתרכז רק בפעולות הצבאיות. סיבה נוספת הייתה שאם ייפול פילסודסקי בקרב לא תהיה הפרעה בהמשך השלטון. פילסודסקי ביקר בחזית והעלה את מורל החיילים. ב-14 באוגוסט פתח ולדיסלב שיקורסקי בראש הארמייה הפולנית ה-5 במתקפת נגד ותוך מספר ימים הצליח להדוף את הסובייטים.

ב-16 באוגוסט פתח פילסודסקי במתקפה נגד בודיוני, תוך ניצול החולשה בנקודת החיבור שבין הארמיות של בודיוני מדרום וטוכאצ'בסקי מצפון. תוך מספר ימים הצליחו הפולנים לכתר את הסובייטים. רק בשלב מאוחר הבחין טוכאצ'בסקי בחומרת המצב ונתן פקודת נסיגה. הצבא נסוג באנדרלמוסיה כאשר הפולנים שהיו מצוידים גם ברכב משוריין נעים במהירות של 30 ק"מ ליום.

## תוצאות
באמצע אוקטובר 1920 הגיעו הפולנים לקו ממנו גורשו שנה קודם. הפסקת אש נכנסה לתוקפה ב-18 באוקטובר של אותה שנה וגבולות פולין נקבעו ל-20 שנה בהסכם ריגה ב-18 במרץ 1921.

הביטוי "הנס על הוויסלה" הוטבע על ידי חבר הסיים ולדיסלב סטרונסקי שהתנגד ל"הרפתקה האוקראינית" של פילסודסקי. רק לאחר מכן הפך הביטוי למטבע לשון של פטריוטיות פולנית.

הצרפתים, שחששו מניצחון הבולשביקים, שלחו משלחת צבאית בראשות גנרל מקסים וייגאן לייעץ לצבא הפולני. פילסודסקי התייחס אליו בזלזול ושאל אותו "כמה דיוויזיות אתה מביא"? גם הרמטכ"ל הפולני לא התייחס אליו ברצינות. וייגאן נפגע מיחסו של פילסודסקי והחליט לעזוב. ב-25 באוגוסט 1920 קיבל וייגאן את אות הכבוד הפולני ובשובו לפריז התקבל כגיבור לאומי וזכה לאות לגיון הכבוד. שנים רבות היה קיים המיתוס המוטעה כאילו הוא הציל את ורשה.

## קישורים חיצוניים

* 

ורשה 1920
ורשה
קטגוריה:ורשה: היסטוריה
קטגוריה:בעקבות מלחמת העולם הראשונה
קטגוריה:שנות ה-1920 בפולין